બે ભાઈઓ વચ્ચે તકરારમાં વિજલપોરમાં મોટાભાઈ અને તેના પુત્રે નાનાભાઈ અને તેના પુત્રો ઉપર એસિડ ફેંકતા હોહા મચી ગઈ હતી. મળતી માહિતી મુજબ વિજલપોરમાં સપ્તશૃંગી મંદિર રોડ નજીકની અંજલી સોસાયટીમાં કનકભાઈ રઘુનાથ રડે તેમની પત્ની કમલબેન તથા પુત્રો સાથે સંયુક્ત પરિવારમાં રહે છે. કનકભાઈનું બીજુ ઘર વિજલપોરમાં જ સૂર્યનગર વિસ્તારમાં પણ આવેલું છે. આ સૂર્યનગરના ઘર કનકભાઈના મોટાભાઈ મહેશભાઈ સાથે ભાગીદારીનું છે અને મકાનમાં અડધા અડધા ભાગલા પણ પડી ગયેલા છે. જોકે બંને ઘર પાસે એક દાદર છે જેના ચણતર બાબતે બંને પરિવાર વચ્ચે ઝઘડો ચાલી રહ્યો છે.